S-382/2008

Mál þetta höfðaði sýslumaðurinn á Akranesi með ákæru 31. október 2008 á hendur R-kk-þgf E. S-kk-þgf, kt. ..., Vallarbraut 1 á Akranesi. Málið var dómtekið 4. mars 2009.

Í ákæruskjali segir að málið sé höfðað gegn ákærða „fyrir eignarspjöll, húsbrot og líkamsárás að Vallarbraut 1, Akranesi, með því að hafa, að kvöldi fimmtudagsins 7. ágúst 2008:

I.

Húsbrot og líkamsárás.

Ruðst inn í íbúð, í eigu T-kvk-ef R-kvk-ef Þ-kvk-ef, kt. ..., á fyrstu hæð hússins með því að sparka upp hurð að íbúðinni af stigaganginum, þannig að hurðakarmur og læsing brotnuðu, rifið síma niður af vegg og slitið hann úr sambandi þannig að hvorutveggja skemmdist og síðan ráðist á T-kvk-þf R-kvk-þf í íbúðinni með því að ýta á hana skrifborðsstól, skellt henni upp að vegg og tekið á hálsi hennar með þeim afleiðingum að T-kvk-nf R-kvk-nf hlaut eymsli vinstra megin á hálsi, eymsli vinstra megin neðarlega á baki, eymsli framan á hægri sköflung og rispur á hálsi.

Telst háttsemi skv. I. lið ákæru varða við 1. mgr. 217. gr., 231. og 1. mgr. 257. gr. almennra hegningarlaga nr. 19/1940, með áorðnum breytingum.

II.

Líkamsárás.

Ráðist á Á-kk-þf V-kk-þf, kt. ..., er hann hugðist stöðva atlöguna þá er I. liður ákæru greinir, fellt hann í gólfið og haldið honum þar föstum þannig að hann missti af sér gleraugun með þeim afleiðingum að Á-kk-nf hlaut væga verki í baki og rispur á upp- og framhandleggjum og gleraugu hans brotnuðu,

Telst háttsemi skv. II. Lið ákæru varða við 1. mgr. 217. gr. almennra hegningarlaga nr. 19/1940, með áorðnum breytingum.

Þess er krafist að ákærði verði dæmdur til refsingar.

Skaðabótarkrafa.

Í málinu gerir Á-kk-nf V-kk-nf, kt. ..., þá kröfu að ákærði verði dæmdur til greiðslu skaðabóta að samtals fjárhæð kr. 118.900.“

Ákærði hefur fyrir dómi skýlaust játað að hafa framið þau brot sem honum eru gefin að sök í ákæru og er játning hans studd sakargögnum. Eru því efni til að leggja dóm á málið samkvæmt 1. mgr. 164. gr. laga um meðferð sakamála nr. 88/2008. Samkvæmt þessu verður ákærði sakfelldur fyrir brotin sem réttilega eru færð til lagaákvæða í ákæru.

Með ákærða og brotaþola Á-kk-ef V-kk-ef hefur orðið samkomulag um uppgjör á bótakröfu og hefur krafan verið afturkölluð.

Samkvæmt sakavottorði ákærða hlaut hann dóm 21. júlí 2003 fyrir brot gegn 1. mgr. 218. gr. almennra hegningarlaga, nr. 19/1940. Var refsing ákveðin tveggja mánaða fangelsi skilorðsbundið í tvö ár. Ákærði hlaut næst dóm 13. september 2006 fyrir brot gegn 1. mgr. 217. gr. almennra hegningarlaga. Var refsing ákveðin 30 daga fangelsi skilorðsbundið í þrjú ár. Ákærði hélt ekki það skilorð og hlaut dóm 29. janúar 2007 fyrir sams konar brot. Var refsing ákveðin fangelsi í tvo mánuði. Þá hefur ákærði tvívegis gengist undir viðurlög með lögreglustjórasátt vegna umferðarlagabrota, fyrst árið 1998 og síðan árið 2003.

Við ákvörðun refsingar er til þess að líta að ákærði hefur greiðlega gengist við broti sínu. Einnig horfir ákærða til málsbóta að hann hefur samið við brotaþola og að hluta til greitt skaðabætur vegna þess tjóns sem hann varð fyrir. Þá hefur komið fram að ákærði hefur leitað sér viðeigandi aðstoðar vegna andlegra veikinda sem hann hefur glímt við. Að þessu gættu og þegar brot ákærða eru virt þykir refsing hans hæfilega ákveðinn tveggja mánaða fangelsi. Þrátt fyrir brotaferil ákærða þykir rétt í ljósi allra aðstæðna að fresta fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Loks verður ákærði samkvæmt 1. mgr. 218. gr. laga nr. 88/2008 dæmdur til greiðslu sakarkostnaðar samkvæmt yfirliti lögreglu um sakarkostnað og ákvörðun dómsins um málsvarnarlaun verjanda, sem ákveðin eru að meðtöldum virðisaukaskatti, svo sem nánar greinir í dómsorði.

D Ó M S O R Ð:

Ákærði, R-kk-nf E. S-kk-nf, sæti fangelsi í tvo mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga.

Ákærði greiði 102.748 krónur í sakarkostnað, þar með talin málsvarnarlaun verjanda síns, J-x-x H-kk-ef H-kk-ef, héraðsdómslögmanns, 62.748 krónur.

B-kk-nf B-kk-nf